open-index/open-wikipedia-markdown huggingface dataset:
5 di maghju

U **5 di maghju** hè u 125esimu ghjornu (u 126esimu ghjornu s'è l'annata hè bisesta) di u calendariu gregorianu.

## Evenimenti
* 1976 : criazione di u Fronte di Liberazione Naziunale Corsu (FLNC)

## Nascite
* 1818 : Karl Marx, filosofu, ecunomista, sucialista è cumunista tedescu (mortu u 1883).

## Morte
1821 : Napulione Buonaparte

## Celebrazione
### Feste
### I Santi
Santu **Anghjulu**.

Anghjulu hè natu in u 1185 in Ghjerusalemme. A' 18 anni hè addimessu in i frati carmelitani di Palestina. A' 28 anni, hè fattu prete. Sei anni dopu, u mandanu in Roma per difende l'interessi di a so cungregazione.

Da Roma, passa in Sicilia per predicà contru à i Cattari ma ùn hà tempu di fà e so prove: u 5 maghju 1220, in chjesa di San Ghjacumu di Licata, un signoru u tomba à sciabulate. Issu signoru era incestuosu, è Anghjulu avia cunvertitu a cumpagna.

Aspessu, i SAnti hè più o menu accunciata cù fatti maravigliosi. Quellu chì hà scrittu a vita di Anghjulu, un cunfratellu, Enoccu di Ghjerusalemme, ùn a fighjatu u disparu. Hà dettu:

. chì a nasciata d'Anghjulu era digià un miraculu, postu chì a mamma, una Ghjudea cunvertita, era tantu vechja da esse a so arcimammone;

. chì, sempre criaturu, Anghjulu facia digià penitenza, ricusendu di sughje u venneri;

. chì, quand'ellu evangelizò a Palestina, avia u cumandu di u tonu per annegà i battelli saracini;

. chì, quandu unu ùn vulia cunvertesi, l'accecava è ùn li rendia a vista chè dopu cunvertitu;

. ch'ellu hà fermatu l'acque di u Giurdanu è passatu u fiumu à pedi, mezu à dui muri d'acqua;

. chì, cuprendulu cù u so mantellu, hà risuscitatu un omu mortu da dui ghjorni, è chì i ladri chì arrubonu u mantellu ne risuscitonu sei altri;

. è, infine, sì Anghjulu era partutu per l'Italia, hè chì Ghjesù era venutu in persona, atturniatu d'anghjuli è di santi, per dalline l'ordine.

Etimolugia: da u grecu "èggelos" (messaggeru).

Casate: Angeli, Angeletti, Angelini, Angeloni, Angelotti... Marcangeli, Angeledei, è altri cumposti.

Nomi: Ange, Angela, Angèle, Angelica, Angélina, Angéline, Angélique, Angelo, Anghjula, Anghjuletta, Anghjulina, Anghjulinu, Anghjulu.

Paesi è cità: Palermo.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
22 di maghju

U **22 di maghju** hè u 142esimu ghjornu (u 143esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Ghjulia**. Santa **Rita**.

Secondu i Bollandisti, **Ghjulia** era una nobile cartaginese quandu, in l'annu 439 scalonu i Vandali. Fatta schjava, hè stata venduta à un neguziante d'urigine siriacca, chjamatu Eusebiu.

Ghjulia era una serva cusì cumpiita è Eusebiu tenia tantu à ella chì, quandu, pè u so cummerciu, partì pè a Gallia, a si purtò.

U battellu fece una arretta in Capicorsu, in un locu chjamatu u Prumuntoriu Sacru da i Rumani, duv'ellu ci hè oghje u paese di Nomza. Issu ghjornu, festighjavanu i dii pagani. Eusebiu participò à e ceremonie, ma Ghjulia, chì ghjera cristiana, ricusò. Allora, l'anu pigliata pè i capelli è l'anu striscinata, minenduli pugni è stafilate in faccia. E' po l'anu messa nantu à una croce è l'anu lasciata more. Quand'ella spirava, una culomba, simbulu di purezza, hè surtita da a bocca di a santa.

Quessa hè a legenda conta da i Bollandisti, i cuntinuvatori di u Ghjesuitu Bollandu chì avia principiatu à scrive l'Atti di i Santi. Ma certi preti dicenu chì ùn ci hè micca più bugiardu chè un Bollandistu. Allora, anu contu altrimente u martiriu di Santa Ghjulia.

Ghjulia serebbi stata una Corsa di Nomza à l'epica di Santa Divota. Fù persecutata in principiu di u seculu quartu, quandu Diuclezianu era imperatore. Cum'ella ricusava di assiste à i sacrifizii fatti in l'onore di i dii pagani, l'anu torturata. Dicenu chì l'anu tagliatu i petti è lampati nantu à un scogliu sottu à u paese. Tandu, custì, nascinu duie surgenti d'acqua miraculosa. Dopu, l'anu liata à una fica è l'anu lasciata more.

Per francalle da i Saracini, i Cristiani anu purtatu e so reliquie in l'isula di a Gorgona è po in Brescia è, da tandu, a santa hè festighjata in tutta l'Italia suprana.

U 5 agostu 1809, dunque ondeci anni nanzu à Santa Divota, Santa Ghjulia hè stata pruclamata patrona principale di a Corsica cù ritu doppiu è uttava.

A' a data di u 22 maghju, u Martirologu rumanu dice: "in Corsica, Santa Ghjulia, vergine, chì ebbe a curona di a gloria cù u suppliziu di a croce".

Etimolugia è nomi: Cf u 12 aprile. In Corsica, in u 1981, Ghjulia venia à u tredecesimu rangu di i nomi feminili. Era quellu di ondeci donne nantu à mille.

Paesi è cità: Livornu. In Corsica: Nonza (tutti i trè anni, facenu festa sulenne cù una grande prucessione.

Prutezzione: E giovane mamme chì temianu chì u so latte si secchi, facianu u pelegrinaggiu scalze.

**Rita** era una puveretta taliana, nata in Cascia, pruvincia di Perugia, versu l'annu 1381. Dopu à a perdita di u maritu è di dui figlioli si era fatta sora. Hè morta u 22 maghju 1447.

Etimolugia è nomi: Cf Margherita Bourgeoys (12 ghjennaghju).

Prutezzione: Santa Rita hè cunsiderata cum'è l'avucata di e cause perse è a santa di l'impussibile. In parechji paesi di Corsica u so cultu a supraniatu quellu di Santa Ghjulia.

Prutezzione: Rita a preganu pè avè figlioli.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
23 di maghju

U **23 di maghju** hè u 143esimu ghjornu (u 144esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
* Sebastião Salgado, fotografu brasilianu (n. 1944)

## Celebrazione
### Feste
### I Santi
Santu **Desideriu**.

A' a fine di u seculu sestu, Desideriu era u vescu di Vienna in u Delfinatu, oghje in u dipartimentu di l'Isère.

Tandu, u rè di l'Austrasia avia 15 anni. Chì guvernava era a mammone, a famosa Brunehaut, una donna assai licenziosa. A' a Corte, ùn ci era chè scandali è Desideriu i dinunziava.

L'annu 602, Brunehaut hà cunvucatu un cunciliu in Cabiglionu (l'attuale Chalon-sur-Saône) è hà fattu testimunià una donna, chjamata Ghjusta, chì hà pretesu esse stata furzata da Desideriu. E' Desideriu fù esiliatu.

Ghjusta essendu morta di una manera strana, Brunehaut si pigliò di paura è richjamò à Desideriu chì riprincipiò à cundannà publicamente i fatti scabrosi di a regina.

Allora, a regina hà mandatu i so suldati chì anu tombu u vescu à petrate. Era u 23 maghju di l'annu 607, in un locu chjamatu oghje Daint-Didier-sur-Chalaronne.

Sei anni dopu, u rè di a Neustria fece more à Brunehaut appesa à a coda di un cavallu.

Etimolugia: da u lat. "desideratus" (desideratu, bramatu). U nome era datu per esprime l'auguriu di salvezza spirituale o a gratitutine pè a nascita di un figliolu assai aspetatu.

Paesi è cità: Lione (11 ferraghju).

Casate: Desideri, Didier.

Nomi: Dees, Desiderata, Desideratu, Desideratus, Desideria Desiderio, Desideriu, Desiderius, Désirat, Désiré, Désirée, Didier, Didiot, Disa, Dizier.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
24 di maghju

U **24 di maghju** hè u 144esimu ghjornu (u 145esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
I Santi **Dunazianu è Rugazianu**.

**Dunazianu è Rugazianu** eranu fratelli. Campavanu in Condevincum, l'attuale cità di Nantes, dipartimentu di a Loire-Atlantique, à l'epica chì Massiminu era imperatore, dunque trà l'annu 235 è l'annu 238.

Dunazianu era Cristianu. Rugazianu si preparava à esse battizatu. Dinunziati, sò stati cunvucati davanti à u legatu di l'imperatore.

U legatu disse à Dunazianu:

- "Un' ti cuntenti di ricusà u cultu di Giove è Appollu, ma predicheghji quellu di u crucifissatu è cunverti ghjente".

- "Eiu vurebbi caccià tuttu u mondu da l'errore", rispose Dunazianu.

U ghjudice u mandò in prigiò è fece vene u fratellu. Li disse:

- "Cumu hè? ancu tù ti voli imbruttà cù u battezimu? Sì à tempu. Rinuncia !".

Rugazianu fece listessa risposta chè u fratellu.

U lindumane sò stati marturiati nantu à un cavallettu è scapati.

Avianu passatu tutta a nuttata à pregà è à basgiassi. Rugazianu, in a so nucentità, credia chì i basgi di u fratellu pudianu sustituì l'acqua di u battezimu.

Etimolugia: da u lat. "donatus" (datu da Diu, cuncessu da Diu).

Casate: Donati, Donatini.

Nomi, Donat, Donata, Donatella, Donatien, Donatienne, Donatio, Donato, Donatu, Donella, Donelle, Donetta, Donna, Dunata, Dunatu, Dunaziana, Dunazianu.

Paesi è cità: Nantes.

Prutezzione: tonu è inundazioni.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
25 di maghju

U **25 di maghju** hè u 145esimu ghjornu (u 146esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
2020 - George Floyd, hè assassinatu.

## Celebrazione
### Feste
### I Santi
Santa **Suffia**.

Suffia era nata u 13 dicembre 1779 in Joigny, piccula cità di l'attuale dipartimentu di l'Yonne. Si chjamava Madeleine-Sophie Barat. U babbu era un picculu vignaghjolu di a Burgogna.

Suffia avia un fratellu prete, più vechju chè ella di ondeci anni. Era un omu stranu. Hà educatu cumu si deve a surella, amparenduli grecu è latinu, ma ùn li permettia nisunu riposu, nisunu piacè, nisuna gioia è, per un sì o per un nò, a schjaffittava. Un ghjornu chì li uffrì un rigalu, u li spulò in faccia.

A campa, per Suffia, fù à 20 anni, di scuntrà in Parigi un ghjesuitu, Patre Varin.

Varin avia in l'idea di fà un istitutu pè e figliole di i nobili è di i ricchi burghesi. Suffia era a donna chì li ci vulia per issa realizazione.

In u 1801, in un cullegiu d'Amiens, nascia a Cungregazione di e Donne di u Sacru Core di Ghjesù. Suffia, chì avia tandu 22 anni, ne fù a direttrice.

A Cungregazione hè stata ricunnusciuta da u papa in u 1815. Trentacinque anni dopu, pussedia 65 case in Francia è fora di Francia. Maddalena Suffia era diventata una educatrice assai capace. Per l'eleve, bastava à fà u cuntrariu di ciò chì u fratellu avia fattu cun ella: lascià l'anime sbucciassi è micca tiranizalle.

Etimolugia: da u gr. "sophia" (saviezza).

Nomi, Fei, Fia, Fieke, Fiken, Fletje, Sadhbha, Sofa, Söff, Soffi, Sofia, Sofie, Sofija, Sonia, Sonja, Sonya, Sopherl, Sophia, Sophie, Sophus, Sophy, Süff, Suffia, Sufia, Zoffi, Zofia.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
26 di maghju

U **26 di maghju** hè u 146esimu ghjornu (u 147esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Filippu** Neri.

Filippu era di i Neri di Firenze, una famiglia chì campava in u benistà. Hè natu in u 1515. Era un zitellu intelligente, sempre alegru, amatore di puesia è di musica. A' l'età di 20 anni, si ne và in Roma duv'ellu campa sinu à a morte, à 80 anni, u 26 maghju di u 1595.

In Roma, per vive, principiò per dà qualchì lezzione è scrive puesie ch'ellu vendia. A sera, in a so casa, ricevia unipochi di giovani è ridianu, ciarlavanu, cantavanu. Dopu, Filippu li cantava u Vangellu.

A' 37 anni si hè fattu prete è ghjè diventatu u predicadore è cunfessore u più celebre di a capitale.

Avia pigliatu l'abitutine di dì a so messa in privatu per via chì ci truvava tantu piacè chì a celebrazione durava ore è ore. Ci si preparava ghjuchendusi cù u so misgiu, è po cullava à l'altare è entrava in visibiliu. U servente u lasciava solu è ùn vultava chè quand'ellu sentia sunà a campanella.

Filippu avia 60 anni quandu u papa li dete a vechja chjesa di San Ghjilormu. L'hà rifatta, aghjunghjenduci un pezzu per pudè pregà è cantà. Issu pezzu, u chjamavanu l'oratoriu. Hà datu u so nome à issi drami lirichi nantu à parulle religiose cù soli, cori è orchestru. Hè dinù custì chì ghjè stata creata a Cungregazione di l'Oraturiani, una adunanza di preti seculari, liberi di fà ciò chì li piacia.

Etimolugia, casate è nomi: Cf u 3 maghju.

Paesi è cità: Italia (26 maghju), Parigi (21 maghju). In Corsica: Soriu.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
27 di maghju

U **27 di maghju** hè u 147èsimu ghjornu (u 148èsimu ghjornu s'è l'annata hè bisestile) di u calendàriu gregorianu.

## Evenimenti

## Nascite
* 1980: Ben Feldman, attore statunitense
* 1922: Christopher Lee, attore britànnicu

## Morte
* 1968: Jurij Gagarin, aviatore è cosmonautu rùssiu-sovièticu

## Celebrazione
### Feste
### I Santi
Santu **Agustinu di Canterbury**.

Santu Agustinu hè l'apostulu di l'Inghilterra duv'ellu hè statu mandatu da u papa Gregoriu Magnu. Era un frate di San Benedettu. L'annu 597, di veranu, sbarcava quallà cù quattru cumpagni. Avia per missione di evangelizà i Sassoni, stabiliti in u paese 120 anni nanzu, dopu à a caduta di l'imperu rumanu.

A missione ebbe gran successu. Ettelbertu, u più putente di i rè sassoni, fù battizatu è fece una cattedrale è un munasteru in a so capitale di Canterbury. In menu di sei anni, trè viscuvati eranu creati: Canterbury, Londra è Mancester.

In Inghilterra, ùn ci era micca chè pagani. In u paese gallese, i Celti eranu cristiani è, cun elli, Agustinu hè statu sgalabatu. Quand'ellu hà cunvucatu i so veschi per fassi ricunnosce cum'è primatu è falli accettà a liturgia rumana, l'hà ricevuti à pusà, senza una cria di famigliarità. Quelli ùn u volsenu stè à sente nunda è si ne sò andati.

Etimolugia, casate è nomi: Cf u 28 agostu.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
28 di maghju

U **28 di maghju** hè u 148esimu ghjornu (u 149esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1945 - John Fogerty
* 1968 - Kylie Minogue, cantante, compusitrice è attrice australiana
* 1999 - Caneron Boyce

## Morte
* 2007 - Jörg Immendorff, pittore tedescu

## Celebrazione
### Feste
### I Santi
Santu **Ghjermanu**.

Ghjermanu hè natu versu l'annu 496 in Augustudunu, l'attuale cità di Autun, in u dipartimentu di a Saône-et-Loire.

U so amicu San Furtunatu hà contu ch'ellu hè natu è hà campatu per miraculu. A mamma si vulia scuncià ma ùn a ci fece. Una zia li avia preparatu un velenu ma hè u figliolu di issa dunnaccia chì u s'hà betu.

Ghjermanu hà studiatu in Aballone, l'attuale Avalon, in u dipartimentu di l'Yonne. Hè statu parechji anni ind'un parente ch'ellu avia in Burgogna è po, à 35 anni, si hè fattu prete.

A' 40 anni, l'anu datu a direzzione di l'abbazia di Sinfurianu, in a cità nativa, occupata da frati di San Basiliu. Ghjermanu, à quelli frati ùn li piacia, chì ghjera troppu severu, è si ne sò sbarazzati.

Tandu, u figliolu di Clodoveu, rè di Parigi, u si pigliò cum'è vescu. Custì hà pruvatu à amendà i figliulini di Clodoveu. Quelli eranu cristiani, ma u so istintu era salvaticu, è ùn pobbe adestralli.

Hè San Ghjermanu chì hà creatu l'abbazia San Vincensiu, diventata celebre cù u nome di Saint-Germain-des-Prés.

Hè mortu u 28 maghju di l'annu 576. Avia una ottantina d'anni.

Etimolugia: da u lat; "germanus", (di listessu sangue, di listessa razza).

Casate: Germani.

Nomi, Garmon, Germain, Germaine, German, Germana, Germano, Germanus, Germentsje, Germina, Ghjermana, Ghjermanu, Guermana, Guermane, Guermoussia, Jermen.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
29 di maghju

U **29 di maghju** hè u 149esimu ghjornu (u 150esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1917: John F. Kennedy, u 35esimu presidente di i Stati Uniti d'America.
- 1963: Débora Bloch, attrice brasiliana.

## Morte

## Celebrazione
### Feste
### I Santi
San **Massiminu**. A Beata **Gherardina**.

Massiminu era vescu di Trevi, in Alemagna, quandu, l'annu 335, ghjunse in issa cità, cum'è esiliatu, santu Atanasiu.

Massiminu udiava è cumbattia l'Ariani. L'annu 343, u cunciliu arianu di Filippopolis, in Bulgaria, l'hà scumunicatu, ma, in Trevi, era ellu u patrone è fù arcivescu di a cità sinu à ch'ellu hè mortu, u 12 sittembre di l'annu 349.

Etimolugia, casate è nomi: Cf Massimu (14 aprile).

Gherardina di Toscana hè stata maritata per forza cù un giuvanottu bon cristianu chì, ellu dinù, vulia stassi figliu. Dopu à avè campatu inseme qualchì annu, si sò staccati. Ellu si hè fattu frate camaldulese à San Savinu di Pisa, ella, terziaria in listessa cungregazione.

Gherardina hà campatu cum'è una rimita in una cellula fora di l'abbazia. Hè morta in u 1240.

Etimolugia, casate è nomi: Cf Gherardu (3 uttobre).https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
30 di maghju

U **30 di maghju** hè u 150esimu ghjornu (u 151esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
* 1744: u scrivanu Alexander Pope.

## Celebrazione
### Feste
### I Santi
Santu **Ferdinandu** (o **Ferrandu**)

Ferdinandu u Terzu hè u rè di Leone è Castiglia chì hà cacciatu l'Arabi da l'Andalusia. Era natu in u 1199 vicinu à Salamanca.

L'Arabi musulmani anu occupatu a Spagna da l'annu 771 à l'annu 1492. Ci si sò dunque mantenuti quasi ottu seculi.

Quandu Ferdinandu Terzu hè statu fattu rè, avianu digià persu a Castiglia, u Leone, a Navarra è l'Aragone. Ellu fece a guerra à quelli chì restavanu è quand'ellu hè mortu, u 30 maghju 1252, ùn avianu più chè l'emiratu di Granata.

Hè Ferdinandu chì hà fattu chì a parlata castigliese hè diventata a lingua spagnola.

Ferdinandu era u cuginu carnale di San Luigi, rè di Francia. E mamme eranu surelle. Tramindui anu guvernatu cum'è omi ghjusti è devoti.

Etimolugia: da u germanicu "fried" (prutettore) è "nant" (arditu, risulutu).

Casate: Ferdinandi, Ferrandi, Ferrandini, Ferendini.

Nomi: Ferd, Ferdie, Ferdinand, Ferdinanda, Ferdinande, Ferdinando, Ferdinandu, Ferdl, Fernand, Fernanda, Fernande, Fernando, Fernandu, Ferranda, Ferrandu, Ferrante, Fertel, Friedenand, Hernando.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
31 di maghju

U **31 di maghju** hè u 151esimu ghjornu (u 152esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Visitazione di **Maria Vergine**. Santa **Pieretta**.

**Maria** chì ghjera incinta per opera di u Spiritu Santu, fece una visita à Lisabetta chì, ella, era incinta di Ghjambattista u Precursore.

Lisabetta a salutò cù e parulle chì sò oghje in l'Ave Maria: "Benedetta sie tù frà e donne, è benedettu sia u fruttu di u to ventre". E' Maria rispose: "L'anima meia magnifica u Signore".

**Pieretta**, o piuttostu Petruniglia, postu chì i sapienti dicenu chì u nome di issa santa era u feminile di Petroniu è micca di Pieru, hè riprisentata, in e pitture è e statue, à spazzula in manu.

Dicenu ch'ella pulia a casa di Petru, l'apostulu. Certi pretendenu ch'ella era a so figliola spirituale, ricunnuscente di esse stata cunvertita. D'altri, ch'ella era a so vera figliola.

Petruniglia hè stata a Santa Patrona di a Francia sinu à u seculu dicessettesimu. Tandu, "Pierette Périne, Pérette è Pernelle" ci ne era tantu è più. Arricurdemuci di a favula di La Fontaine: "Pérette et le pot au lait".

Etimolugia, casate è nomi: Cf Petru (29 ghjugnu).https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
1 di ghjugnu

U **1 di ghjugnu** hè u 152esimu ghjornu (u 153esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1996: Tom Holland, attore brittannicu

## Morte

## Celebrazione
### Feste
### I Santi
Santu **Ghjustinu**. Santu **Panfilu**.

**Ghjustinu** hè natu in Palestina versu l'annu 100. Inchietu di a so sorte è circhendu u veru, hà studiatu tutte e filosufie. Hè statu delusu da i stoichi, da i peripatetichi è da i pitagorichi. Ma, leghjendu à Platone, hè entratu in visibiliu. Hà dettu: "Mi s'hè parsu chì, prestu, averebbi cunnusciutu u Signore. Allora, mi ne sò andatu solu in un locu desertu, in bordu di mare".

Custì, hà trovu un vechju chì filosufava ancu ellu è chì l'hà dettu: "Prega sè tù voli truvà a luce". Ghjustinu hà lettu e Sante Scritture è hà pregatu. E' hà cunnusciutu a fede è a pace.

Hà passatu u restu di a so vita à leghje è à insegnà. Di i so scritti, ne restà trè: duie Apolugie di u Cristianisismu è un Dialogu. Era andatu in Roma per apre una scola, scunvince i pagani, è furmà d'altri apolugisti.

Hè statu arrestatu per via di a so azzione prupagandista. Pudia francassi di a cundanna s'ellu avia rinunciatu à a so fede, ma disse à u ghjudice: "Quandu omu hà trovu a verità, ùn si volta micca in l'errore". E' cusì hè statu cundannatu à morte.

Etimolugia: da u lat. "justus" (ghjustu, ragiunevule).

Casate: Giusti, Giustini, Giustiniani.

Nomi: Ghjusta, Ghjustina, Ghjustiniana, Ghjustinianu, Ghjustinu, Ghjustu, Giusta, Giustina, Giustino, Giusto, Justa, Juste,Justin, Justine, Justinien, Justinienne, Justino, Justis, Justus.

Prutezzione: Ghjustinu hè u santu patrone di i filosufi.

**Panfilu** era un Libanese di Beirut natu versu l'annu 240, mortu in Cesarea di Palestina u 13 ferraghju di l'annu 309.

Dopu à avè studiatu in Alessandria, si era fattu prete è avia fattu scola in un stabilimentu creatu da Origenu in Cesarea marittima. Custì, ci era una bibliotevca magnifica. Ellu l'hà accresciuta sinu à 30.000 vulumi.

Quand'ellu scrisse una Storia Ecclesiastica, l'arrestonu. Fù marturiatu è lampatu in una prigiò duv'ellu stete dui anni scrivendu una Apolugia di Origenu. Da prigiò u ci anu cacciatu per tumballu.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
4 di ghjugnu

U **4 di ghjugnu** hè u 155esimu ghjornu (u 156esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1996 - Skip Marley, cantadore è musicante reggae giamaicanu.

## Morte

## Celebrazione
### Feste
### I Santi
Santa **Cluttilda**.

**Cluttilda** era nata in Lione versu l'annu 470. Era a figliola di u rè di i Burgondi, una tribù germanica chì avvia occupatu a Burgogna è una parte di a Sguizzera.

Quandu u rè more, a veduva è duie figliole partenu da Lione, chì ghjera a capitale, è si ritiranu in Ginevra. Una di e figliole si face sora. Clutilda, ella, hè maritata cù Clodoveu (Clovis), u rè di i Franchi. Era in l'annu 493.

Clodoveu era un assassinu è Cluttilda ùn pobbe impedillu di fà tumbà nimichi, amichi è parenti. Avia quantunque ottenutu di fà battizà i so figlioli. U primu natu morse, è Clodoveu disse ch'ella era per via di u battezimu. U secondu risicò di more è po guarì, è Clodoveu si disse chì u battezimu è e prighere di a moglia ci eranu forse per qualcosa. L'annu dopu, in Tolbiaccu, era in traccia di perde contru à l'Alemani chì invadianu u paese. Gridò: "Diu di Cluttilda, dami a vittoria, è mi facciu Cristianu!". Ebbe a vittoria è, qualchì settimana dopu, si facia battizà in Remi (l'attuale cità di Reims) cù trèmila di i so suldati. Issu ghjornu, a Gallia franca diventava ufficialmente catolica.

Veduva, Cluttilda fù malavviata: una chì l'anu pigliatu a figliola è maritata per forza cù u rè di i Visigoti di Spagna; è po, hà suffertu ancu di più quandu i figlioli tumbavanu i nipoti per impedilli di regnà. Allora, si ne hè andata in Turone, l'attuale cità di Tours, dipartiumentu di l'Indre-et- Loire, è hà finitu a so vita accantu à a tomba di San Martinu. Hè morta à 75 anni, u 3 ghjugnu di l'annu 545.

Etimolugia: da u germ. "hlod" (gloria) è "hilde" (battaglia)<.

Nomi: Chlothilde, Clothilde, Clotilda, Clotilde, Cluttilda, Tilda, Tilde, Tilla.

Prutezzione: nutari.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
5 di ghjugnu

U **5 di ghjugnu** hè u 156esimu ghjornu (u 157esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Bunifaziu**.

**Bunifaziu** era un frate di San Benedettu, natu in Inghilterra versu l'annu 675, mortu in Olanda u 5 ghjugnu 754, è sepoltu in Alemagna. Si chjamava Winfrid. Ghjè u papa chì l'hà datu u nome di Bonifaziu per via di u so bon destinu.

Bunifaziu hà urganizatu a Chjesa alemana, rifurmatu a Chjesa franca, è fattu rè à Pépin-le-Bref. Fendu a lea trà i Sassoni, i Franchi è i papa, hà preparatu l'unità di l'Europa, realizata puliticamente da i Carulingi. Un storicu hà dettu: "Senza Bunifaziu, ùn ci serebbi mancu statu Carlumagnu".

Avia una quarantina d'anni quand'ellu partì da l'Inghilterra. Da l'annu 719 à l'annu 742, cù l'aghjutu di Charles-Martel, hà evangelizatu a parte di l'Alemagna chì ghjera stata cristianizata da i Rumani è ghjera ridiventata pagana. Ci hà fattu munasteri, hà furmatu missiunarii, hà cunsacratu veschi è hà multiplicatu e scole. Fù aiutatu da frati è sore di valore. Certi sò stati canunizati.

Da 742 à 747, hà rifurmatu a chjesa franca cù l'accunsentu di Pépin-le-Bref. A' Peppinu, l'hà cresimatu, appruvendulu di scartà i rè poltroni.

A' l'età di 75 anni, Bunifaziu volse vultà in a Frisia germanica duv'ellu avia principiatu u so apustulatu. Hè statu massacratu mentre ch'ellu cunfirmava novi Cristiani. A salma hè stata purtata in Fulda, duve, da tandu, i veschi di a Chjesa alemana tenenu e so sedute.

Etimolugia: da u lat. "bonus" (bonu) è "fatum" (sorte, destinu).

Casate: Bonifaci, Bonifacio.

Nomi: Boniface, Bonifacio, Bonifacius, Bonifas, Bonifaz, Bunifaziu, Faas, Fatzel.

Paesi è cità: Alemagna.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
6 di ghjugnu

U **6 di ghjugnu** hè u 157esimu ghjornu (u 158esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
* 1962: Yves Klein, artistu francese

## Celebrazione
### Feste
### I Santi
Santu **Norbertu**.

**Norbertu** era natu versu l'annu 1080, in Zanten, un paese di a Renania, vicinu à Colonia. Era un canonicu parente di l'imperatori d'Alemagna. I rivenuti ùn li mancavanu. Campava à a Corte di Arrigu Quartu è pigliava i so piaceri duv'ellu i truvava.

Avia 35 anni quandu, un ghjornu di tempurale, essendu à cavallu, hè tunatu, lampatu in terra, è lasciatu cum'è mortu. Rivenutu à sè, decide di fà una vita santa. Si disface di tuttu ciò ch'ellu pussede è, vestutu di pelle è scalzu, si mette à predicà a puvertà è a virtù. Dumanda à i so anziani culleghi, i canonichi, di dà l'esempiu, ma quelli l'impediscenu di sparghje e so teurie.

Allora, Norbertu và à truvà u papa Gelasiu Secondu, chì ghjera tandu rifugiatu in Provenza è quellu li dà u permessu di predicà in tutta a Chjesa latina.

Nantu à a strada di u ritornu, scontra, in Flandria, un prete chjamatu Ugu è, tramindui, evangelizeghjanu a Belgica.

Dopu, sempre cù Ugu, chì ghjeranu diventati dui amiconi, và in Laone (in l'attuale dipartimentu di l'Aisne), chjamatu da u vescu chì vulia rifurmà u so cleru, ma ùn a ci fece. Tandu, crea una cumunità di canonichi regulari decisi à campà quandu in u cunventu, quandu fora, cum'è i preti seculari. Cusì hè nata l'abbazia di Prémontré. Era l'annu 1120. Trenta anni dopu, munasteri cum'è quellu di Prémontré ci ne era una trentina.

In u 1126, Norbertu hè fattu arcivescu di Magdeburgu. Hè mortu in issa cità, ottu anni dopu, u 6 ghjugnu 1134.

Norbertu avia ottenutu da l'imperatore Lottariu ch'ellu scacci da Roma l'antipapa Anacletu è ci porti à Nucenziu Secondu.

Hè statu canunizatu in u 1582.

Etimolugia: da u germanicu "nord" (Nordu) è "bert" (spampillulente).

Paesi è cità: Magdeburgu, Anversa, Praga.

Nomi: Norberis, Norbert, Norberta, Norberte, Norberto, Norbertu, Norbertus, Nordbert.

Litteratura: Ida Düringsfeld: "Norbert Dujardin" (1861).https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
7 di ghjugnu

U **7 di ghjugnu** hè u 158esimu ghjornu (u 159esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Gilibertu**.

**Gilibertu** era un signoru alvergnese chì participò à a seconda Cruciata da u 1147 à u 1149.

A' u ritornu, si face frate. Petruniglia, a moglia, è Punzia, a figliola, si facenu sore. Fondanu un munasteru in Albaterra, l'attuale Aubeterre, in u Puys-de-Dôme, è unu in Novafonte, l'attuale Saint-Didier-la-Forêt, in u dipartimentu di l'Allier.

Gilibertu hè mortu u 6 ghjugnu 1152.

Etimolugia: da u germanicu "gisil" (di sterpa nobile) è "bert" (spampillulente).

Casate Giberti, Gilberti, Giliberti.

Nomi: Ghjiliberta, Ghjilibertu, Gielbert, Gielbertus, Gilbert, Gilberta, Gilberte, Gilberto, Gilbertu, Gilbertus, Gilbrecht, Giliberta,Gilibertu, Gillebert, Gilleberte, Gisbert, Gisberte, Giselbert, Gisilo, Jilbert.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
8 di ghjugnu

L' **8 di ghjugnu** hè u 159esimu ghjornu (u 160esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Medardu**.

**Medardu**, vescu di Noviomagu, l'attuale Noyon, in u dipartimentu di l'Oise, hè mortu versu l'annu 560. E so reliquie sò in Soissons (dipartimentu di l'Aisne).

Era di famiglia ricca è, da chjucu, stava in un castellu. Facia a carità à i poveri, ch'elli fussinu travagliadori o infingardi. Venianu à arruballi u mele di e so bugne, l'ove di u so pullinaghju, i frutti di i so alburi, è ellu lasciava fà.

Contanu chì, à l'età di 10 anni, scuntrò un poveru omu chì avia persu u so cavallu. Corse à a stalla di u castellu è li ne dete unu. Quandu u babbu si hè avvistu ch'ellu li mancava u cavallu partì à circallu ma, si messe à piove... chì ne falava à sechje... è si ne vultò.

Medardu, ellu, quand'ellu piuvia, pudia stà fora, chì ùn si incrusciava. Per via di issu miraculu dicenu chì, quand'ellu ghjunse in Paradisu, u Signore l'incaricò di regulà a pioggia.

A legenda conta chì San Medardu hà istituitu a festa di a Virginella (in francese: la fête de la Rosière). Tutti l'anni, davanu una curone di rose è un premiu in soldi à a zitella a più bella è a più virtuosa. A prima à esse stata premiata, serebbi stata a surella, in l'annu 525.

Etimolugia: da u germanicu "maht" (putenza) è "hard" (forte).

Nomi: Mäder, Mäderli, Médard, Medardo, Medardu, Medardus.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
9 di ghjugnu

U **9 di ghjugnu** hè u 160esimu ghjornu (u 161esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1961: Michael J. Fox, attore canadianu-americanu
* 1981: Natalie Portman, attrice israeliana-mericana

## Morte
* 2022: Matt Zimmerman, attore canadianu

## Celebrazione
### Feste
### I Santi
Santu **Filicianu**. A Beata Anna Maria.

**Filicianu** era un frate chì ghjè statu marturiatu in Montana, vicinu à Roma, attempu à un altru chjamatu Primu. Versu l'annu 645, u papa Teodoru Primu fece purtà e so reliquie in Roma, nantu à u monte Celiu, in a basilica Santu Stefanu u Tondu.

Etimolugia, casate è nomi: Cf u 12 ferraghju.

Anna Maria era nata in a cità toscana di Siena. A chjamavanu Nannetta. U babbu, chì ghjera speziale (farmacistu) si ne era andatu in Roma, credendu di fà furtuna. Quallà fù fame nera per tutta a famiglia.

A' 12 anni, Nannetta travagliava digià. A' 21 annu, era cameriera. Si hè maritata cù Dumenicu Taigi, servu à u palazzu Chigi, è anu avutu sette figlioli allevati in a fede cristiana.

Nannetta si avia pigliatu i genitori in casa. U maritu era azezu, u babbu capricciosu, ella sempre dolce, affettuosa è di bon umore.

Quand'ella hè stata beatificata, si hè sappiutu chì, da u ghjornu ch'ella si era maritata, avia in casa un picculu sole cù a Santa Curona di spine. E' li bastava à fighjallu per sapè quale era chì avia bisognu di e so prighere.

Hè morta à 68 anni, u 9 ghjugnu 1837.

Etimolugia è nomi: Cf Anna (26 lugliu).https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
2 di ghjugnu

U **2 di ghjugnu** hè u 153esimu ghjornu (u 154esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Erasimu**. Santu **Potinu** è Santa **Biandina**.

**Erasimu** hè dettu dinù Elme è Telme in Francia, Elmo in Italia, Eramu è Teramu in Corsica.

Erasimu campava à u seculu quartu. Vescu d'Antiocca à l'epica di e persecuzioni di Dioclezianu, si n'andò à fà u rimitu nantu à a muntagna di u Libanu. Dinunziatu, arrestatu, marturiatu, fù salvatu da un anghjulu chì u guidò versu a pruvincia rumana d'Illiria è po in a Campania duv'ellu diventò u vescu di a piccula cità taliana di Formia, vicinu à Gaeta. Hè mortu marturiatu d'una manera atroce da i Lombardi ariani.

Contanu chì, un ghjornu ch'ellu predicava nantu à un battellu, si calò u tonu. A timpesta era terribile ma, sopra à ellu, u celu era porgu è limpidu.

Santu Erasimu hè aspessu riprisentatu cù un cabestanu è un canapu avvuglinatu. Dicenu chì u cabestanu hè u strumentu di u so martiriu è u canapu e so stintine. E pitture e più celebre chì riprisentanu u martiriu di u santu sò: quella di Hans Burgkmair à u museu di Monacu di Baviera, quella di Farinati in Verona, è quella di Poussin à u Vaticanu.

I fochi di sant'Elmu sò isse fiaccule chì si vedenu in cima di i maghji di i battelli quand'ellu face u timpurale è chì sò create da l'eletricità atmosferica.

Casate: Terami, Terramorsi.

Nomi: u nome Teramu vene da l'appicciu di a "t" di Santu cù Eramu. Ghjè un fenomenu linguisticu cunnusciutu. In francese, Saint Elme si scrive dinù Saint Telme. Pensate à certe donne corse chì, vulendu sfrancisà, u lavatoghju u chjamavanu u "lévier".

Paesi è cità: Gaeta, Napuli. In Corsica: Bonifaziu, Cervioni, Erbalonga.

Prutezzione: donne in partu, marinari.

**Potinu è Biandina** facenu parte di i 48 Cristiani marturiati in Lione in l'annu 177. Potinu, vescu di Lione, era u più vechju, avia 90 anni. Biandina, una schjava, era a più giovana.

Prutezzione: Biandina hè a santa patrona di e giuvanotte.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
3 di ghjugnu

U **3 di ghjugnu** hè u 154esimu ghjornu (u 155esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1946 - Eddie Holman, cantadore americanu.
- 1986 - Rafael Nadal, tennista spagnolu.

## Morte

## Celebrazione
### Feste
### I Santi
Santu **Gavinu d'Irlanda**. Santu **Carlu Luanga**.

**Gavinu** hè mortu l'annu 618, in l'abbazia di Glendalug, vicinu à Dublinu, una abbazia ch'ellu avia creatu 68 anni nanzu.

A' chì andava sette volte in pelegrinaggiu in Glendalug, vincia indulgenze quant'è andà in Roma. Cusì dicianu in Irlanda ma, in Roma, u cleru è l'osteriarii dicianu chì ùn era vera.

A legenda di San Gavinu hè magnifica. Contanu chì a so vita fù veradimente santa, à tal puntu chì, quand'ellu traversava una furesta, l'arburi li facianu riverenza, i leoni è i lupi si indinuchjavanu. I primi tempi di issa vita santa, Gavinu era statu sette anni arrittu, fermu, braccie sparte, senza manghjà, è pregava senza avvedesi chì l'ocelli venianu à fà i so nidi è à cuvà e so ove in e so mani.

Etimolugia: da u vechju gallese "gwalchmai" (falcu di piaghja).

Casate: Galvani, Gavini.

Nomi: Galvan, Galvano, Galvanu, Gauvain, Gauvin, Gauwe, Gavan, Gaven, Gavin, Gavino, Gavinu, Gawain, Gawen, Gouke,

**Carlu Luanga** è cumpagni, marturiati in u 1886 è u 1887, in l'Uganda, sò i primi martiti cristiani di l'Africa nera.

In u 1880, i Patri Bianchi volsenu evangelizà l'Uganda. U rè di issu paese i lasciò fà ma, u so succesore, chì gjera un marcante di schjavi, ùn l'intendia micca cusì. Un ghjornu chì i so schjavi cristianizati ricusonu di sutisfà i so vizii, i fece brusgià à picculu focu cù Carlu Luanga. Eranu 19. U papa Paulu Sestu l'hà canunizati in u 1964.

Etimolugia, casate è nomi: Cf Carlu Boromeo (4 nuvembre).https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
10 di ghjugnu

U **10 di ghjugnu** hè u 161esimu ghjornu (u 162esimu ghjornu s'è l'annata hè bisesta) di u calendariu gregorianu.

## Evenimenti
* 1940: L'abitanti d'Oradour sò massacrati da i SS.

## Nascite

## Morte
* -323: Lisandru Magnu.
* 2000: Hafez Al-Hassad, dirigente sirianu.
* 2010: Sigmar Polke, pittore tedescu.

## Celebrazione
### Feste
### I Santi
Santu **Landericu**.

Landericu era un vescu di Parigi à l'epica di Clodoveu Secondu. Hè mortu versu l'annu 656. Dicenu chì ghjè ellu chì averebbi creatu l'Hôtel-Dieu.

Pittori è scultori u riprisentanu cù una cofa in manu per via chì, un annu di carestia, hà datu pane à tutti i poveri.

In a so cattedrale, vulia chì ugnunu fussi assai rispettosu. Dopu mortu, hà vistu, da u celu, u so anzianu sacristanu chì ghjucava à piripì in chjesa. Hè falatu è l'hà datu una frusta tantu sulenne chì e staffilate l'anu marcatu pè u sempre.

Etimolugia: da u germanicu "land" (paese) è "ric" (putente).

Casate: Landry. I Landry di Corsica sò ghjunti versu u 1760 venendu da a Sguizzera. U più celebre di a famiglia, è l'ultimu à purtà issa casata, hè Adolfu Landry (1874-1956), deputatu è ministru, autore di una legge per dà allocazioni à e famiglie numerose.

Nomi: Landeric, Landerich, Landerico, Landericu, Landri, Landru, Landry.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
11 di ghjugnu

L' **11 di ghjugnu** hè u 162esimu ghjornu (u 163esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* Alex Kendrick

## Morte

## Celebrazione
### Feste
### I Santi
Santu **Barnabà**.

**Barnabà** hè statu unu di i primi Ghjudei à crede in a divinità di Cristu. Un' face micca parte di i dodeci apostuli chì anu seguitatu à Ghjesù, ma a Chjesa u cunsidereghja cum'è tale. Era u cuginu di San Marcu, l'amicu è cumpagnu di San Paulu.

Barnabà è Paulu sò partuti inseme per insignà u Vangellu. Sò andati in Antiocca, in Cipru, in l'Asia minore. Dopu à cinque o sei anni, si sò cuntrastati è separati. Barnabà hè riturnatu in Cipru per campà cù quelli ch'ellu avia cunvertitu. Custì, secondu a tradizione, serebbi mortu marturiatu. Da tandu hè u Santu Patrone di l'isula.

L'Atti di l'Apostuli contanu chì quandu Barnabà è Paulu evangelizavanu a cità di Listra, anu trovu un omu chì avia campatu à pusà, essendu infermu di nascita. Paulu u fissò in l'ochji è disse: "alzati è viaghja", è quellu si hè alzatu è hà viaghjatu. A folla maravigliata si hè detta chì i dii eranu falati nantu à a Terra. A' Barnabà, chì avia una bella prestanza, l'anu pigliatu per Giove, à Paulu per Mercuriu. E' l'anu accumpagnati cù fascie è ghirlande, vulendu fà sacrifizii. Ma quelli, stracciendu i so panni, anu dettu: "Fighjate chì simu omi cumè voi, sottuposti à listesse passioni. Abbandunate tutte isse cose vane è cunvertitevi à u Diu veru, quellu chì hà fattu u celu, a terra è u mare".

Tandu, ghjunsenu i Ghjudei di Antiocca è Icconiu, si piglionu à Paulu, u striscinonu for di cità, u piglionu à petrate, è u lascionu credendulu mortu. U lindunmane, Paulu hè affaccatu in cità, hà ritrovu à Barnabà è sò partuti inseme.

Etimolugia: da l'ebreu "bar" (figliolu) è "naba" (cunsulazione).

Nomi: Barnabà, Barnabas, Barnabe, Barnabé, Barnabé, Barnaby, Varnava.

Paesi è cità: Cipru.

Litteratura: Dickens: "Barnaby Rudge".https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]
12 di ghjugnu

U **12 di ghjugnu** hè u 163esimu ghjornu (u 164esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
U Beatu **Guidu**.

**Guidu**, Vagnotelli di casata, era natu in a cità taliana di Cortona, versu l'annu 1185. Era un giovanu nobile, riccu, struitu è generosu.

San Francescu d'Assisi conta chì, una sera, ellu è un so cumpagnu sò andati à dumandalli l'uspitalità. Sò stati accolti cù assai curtesia, cum'è s'elli fussinu anghjuli scalati da u Paradisu. Guidu l'hà lavatu è basgiatu i pedi, l'hà fattu preparà un pastu magnificu è hà tenutu à serveli ellu stessu. Dopu, hà dettu à San Francescu: "O Patre, oramai sò u vostru servu. S'è vo avite biswognu di tuniche, di mantelli, cumprateli, eiu pagheraghju".

San Francescu si hè pigliatu di affezzione per issu cavalieru cusì curtese. "Sappie - disse à u cumpagnu - chì a curtesia hè u megliu di l'attributi di u Signore. Hè per curtesia ch'ellu face luce u sole è ch'ellu face piove, tantu pè i gattivi chè pè i bravi. Issu cavalieru, u vurebbi in a nostra cunfraterna. S'è no vultessimu à vedelu?".

E', qualchì ghjornu dopu, sò vultati. Prima di entre in casa, San Francescu si hè messu à pregà. U Signore hà vulsutu chì Guidu fussi à a finestra per vede pregà u santu, stracquatu in terra, braccie sparte. Di tantu in tantu paria ch'ellu si stacchessi da a terra. Allora, Guidu hè falatu è hà dettu à u Poverellu d'Assisi ch'ellu vulia esse frate cum'è ellu.

Quand'ellu si hè fattu Franciscanu, avia una trentina d'anni. Hà campatu un'altra trentina d'anni in una grotta accantu à un fiume, in e vicinanze di Cortona. Da issa grotta, surtia, di tantu in tantu, per dumandà à e pupulazioni di fà penitenza. Hè mortu versu l'annu 1245.

Etimolugia: da u germ. "witu" (boscu), cunfusu, più tardi, cù u nome di San Vitu (da u lat. "vita").

Casate: Guidi, Guidicelli, Guidici, Guidini, Guidoni, Guiducci.

Nomi: Guido, Guidu, Guy, Guyonne, Guyot, Guyotte, Gwig, Sanvitu, Veit, Vit, Vitus, Wido.

Litteratura: Walter Scott: "Guy mannering (1815).https://adecec.net/adecec/santi/06-ghjugnu.php

## In Corsica
* 1564: Samperu Corsu ripiglia u castellu d'Istria.

## Ligami

* [ L'almanaccu 2006 di l'[Adecec]]
13 di ghjugnu

U **13 di ghjugnu** hè u 164esimu ghjornu (u 165esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1908: Maria Helena Vieira da Silva, pittrice portughese, naturalizata francesa.
- 1970: Julián Gil, attore, mudellu, animatore è direttore argentinu.

## Morte
- 2005: Jesús Moncada, scrivanu spagnolu.

## Celebrazione
### Feste
### I Santi
Santu **Antone di Paduva**.

**Antone** hè natu à u Portugallu, accantu à Lisbona, versu l'annu 1195. Avia 25 anni è ghjera canonicu regulare, quand'elli sò ghjunti, da u Maroccu, parechji Franciscani chì ghjeranu stati marturiati. Abbandona a so cungregazione, entre in quella di i frati minori di San Francescu è parte pè u Maroccu.

Ghjuntu quallà, si ammala. Prova à rivene à u Portugallu ma una timpesta si porta a barca nantu à e coste di a Sicilia. Tandu, i Franciscani siciliani si appruntavanu à parte per Assisi à u capitulu generale di u 1221. Antone si ne và cun elli in Italia.

U capitulu u manda à u rimitoriu di San Paulu, vicinu à Forli. Ci stà un annu, in una grotta, ùn surtendu chè per andà à spazzà a chjesa.

L'occasione fece chì, un ghjornu, ebbe à sustituì un predicadore chì ghjera malatu. Fù tantu eloquente, chì l'anu cacciatu a spazzula di manu è l'anu mandatu à predicà. Hà evangelizatu tutta l'Italia è parechje cità francese: Toulouse, Arles, Le Puy, Brives, Montpellieri.

Antone hè statu unu di i più grandi oratori. Quand'ellu ghjunghjia in un locu, e butteghe chjudianu e so porte, e cità si viutavanu. Parlava davanti à vintimila persone è ancu di più. A' ungnunu dava cunfortu, cunsulazione. Un' avia u so paru per cumintà u Vangellu. Vituperava contru à i preti chì ùn pensavanu chè à u so benistà è prumettia l'infernu à i ricchi chì campavanu di u sudore di i poveri.

Hà predicatu cusì durante nove anni, senza mai una stonda di riposu. Hè mortu u 13 ghjugnu di u 1231, in Paduva, à pusà nantu à una carrega è cantendu e lode di u Signore.

U papa Gregoriu IX, chì l'avia intesu predicà, l'hà canunizatu u 30 maghju 1232, fattu eccezziunale, mancu un annu dopu à a so morte.

Hè diventatu subitu un santu assai pupulare per via chì unipochi di cunventi franciscani l'anu sceltu cum'è patrone.

Etimolugia, casate, nomi, Cf u 17 ghjennaghju.

Paesi è cità: Portugallu, Paduva, Anzio, Hildesheim.

Prutezzione: preganu à Sant'Antone pè e cavalline è, soprattuttu, pè a cerca di oggetti persi.https://adecec.net/adecec/santi/06-ghjugnu.php

## In Corsica
* 1769: Pasquale Paoli parte in esigliu in Inghilterra.

## Ligami

* Storia corsa
* [ L'almanaccu 2006 di l'[Adecec]]
14 di ghjugnu

U **14 di ghjugnu** hè u 165esimu ghjornu (u 166esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1945 - Jörg Immendorff, pittore tedescu
* 1982 - Ørjan Nilsen, DJ è pruduttore discugraficu nurvigese

## Morte

## Celebrazione
### Feste
### I Santi
Santu **Eliseu**. Santu **Mettodiu**.

**Eliseu** hè, dopu à Elia, u prufetu u più celebre di u regnu di Ghjuda. Campava à u novesimu seculu nanzu à Cristu.

Elia l'avia sceltu per succedeli. Quand'ellu abbandunò a Terra per cullassine in Celu, li lasciò u so mantellu in segnu di prutezzione. U fattu hè contu in u Vechju Testamentu, à u secondu libru di i Rè.

In Corsica, u cultu di di Santu Eliseu hè attestatu da una cappella nantu à a muntagna di Santu Petru di Venacu è da lochi chì portanu u nome di u santu, in Partinellu, Piana, Sari d'Urcinu, Ortu, Guargualè è Santa Lucia di Mercuriu.

**Mettodiu**, patriarca di Custantinopuli, era un Sicilianu di Siraccusa, natu versu l'annu 782. Quand'ellu sbarcò in Custantinopuli, un omu - quale, ùn si sà! - li disse: "O bellu zitè, veni quì à circà una gloria passagera. Fereste megliu di circà a gloria eterna". Hè cusì ch'ellu si fece frate è creò un munasteru in l'isula di Chiò.

Era l'epica di l'imperatori iconoclastichi, di a guerra di e figure.

Quandu, in l'annu 820, Michele Secondu, dettu u Tartagliulu, fù fattu imperatore di Bizanziu, u papa disse à Mettodiu di andà à truvallu per dumandalli di rende u patriarcatu à Niceforiu, scacciatu da l'iconoclasti. Quellu u fece flagellà è u mandò in una isula duv'ellu stete sette anni, chjusu in una cellula cù dui criminali.

L'annu 829, u figliolu di Michele, fattu imperatore, u cacciò di prigiò è li dete l'alloggiu in u so palazzu, ma cù a difesa di sorte. Cusì, u novu regnante pudia prufità di a scienza di Mettodiu, tuglienduli a pussibilità di cunvince ghjente à e so teurie.

Ciò chì l'imperatore ùn avia previstu, hè chì Mettodiu cunvertì l'imperatrice. Quella, à a morte di u maritu, fece di Mettodiu u patriarca dii Custantinopuli è u capu di a Chjesa d'Oriente.

Tandu, Mettodiu avia 61 annu. Scacciò l'iconoclasti è messe un termine à una guerra chì, da un seculu, insanguinava l'imperu. Hè mortu quattru anni dopu, u 14 ghjugnu di l'annu 847.https://adecec.net/adecec/santi/06-ghjugnu.php

## In Corsica

## Ligami

* [ L'almanaccu 2006 di l'[Adecec]]